24. 6. 95 Euroopan yhteisöjen virallinen lehti N:o L 141/1 (Säädökset, jotka on julkaistava) NEUVOSTON ASETUS (EFY) N:o 1416/95, annettu 19 päivänä kesäkuuta 1995, tietyistä yhteisön tariffikiintiöistä vuonna 1995 annettavista myönnytyksistä tietyille jalostetuille maataloustuotteille EUROOPAN UNIONIN NEUVOSTO, joka ottaa huomioon Euroopan yhteisön perustamissopi- muksen ja erityisesti sen 113 artiklan, ottaa huomioon Itävallan, Suomen ja Ruotsin liittymis- asiakirjan, ottaa huomioon komission ehdotuksen, sekä katsoo, että Euroopan talousyhteisön ja toisaalta Sveitsin ja Norjan välisissä tullietuussopimuksissa on näille valtioille annettu tiettyjä jalostettuja maataloustuotteita koskevia myönny- tyksiä, Itävallan, Suomen ja Ruotsin liittymisen vuoksi olisi mukautettava mainittuja myönnytyksiä ottaen huomioon jalostettujen maataloustuotteiden kauppaa koskevat järjes- telyt, jotka olivat olemassa toisaalta Itävallan, Suomen ja Ruotsin ja toisaalta Sveitsin ja Norjan välillä, tämän vuoksi käydään neuvotteluja näiden kolmansien maiden kanssa edellä mainittuihin sopimuksiin liittyvästä lisäpöytäkirjasta, ja liian lyhyiden määräaikojen vuoksi näitä lisäpöytäkirjoja ei kuitenkaan ole voitu saattaa voimaan 1 päivästä tammi- kuuta 1995; näillä edellytyksillä ja vuoden 1994 liittymis- asiakirjan 76, 102 ja 128 artiklan mukaisesti yhteisön tehtävänä on toteuttaa tarvittavat toimenpiteet tämän tilanteen korjaamiseksi; näiden toimenpiteiden on oltava yhteisön autonomisia tariffikiintiöitä, joihin sisältyvät Itävallan, Suomen ja Ruotsin soveltamat sopimusperus- teiset tullietuusmyönnytykset, ON ANTANUT TÄMÄN ASETUKSEN: 1 artikla 1. Tammikuun 1 päivän ja joulukuun 31 päivän 1995 välisenä aikana liitteessä I mainittuihin Sveitsistä peräisin oleviin tuotteisiin sovelletaan siinä vahvistetuin edelly- tyksin avattavia tariffikiintiöitä. 2. 'Tammikuun 1 päivän ja joulukuun 31 päivän väli- senä aikana liitteessä I mainittuihin Norjasta peräisin oleviin tuotteisiin sovelletaan siinä vahvistetuin edelly- tyksin avattavia tariffikiintiöitä. 2 artikla Komissio hoitaa 1 artiklassa tarkoitettuja tariffikiintiöitä asetuksen (EY) N:o 3238/94 (') 4 artiklan mukaisesti. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 19 päivänä kesäkuuta 1995. Neuvoston puolesta A. MADELIN - Puheenjohtaja ()) EYVL N:o L 338, 28.12.1994, s. 30